Գրադարանիս մէկ անկիւնէն ձեռքս կ'անցնի գիրք մը՝ «Տրտունջներ . Տաղեր » : Հեղինակը՝ Յակոբ Թոփուզեան:Նիւ Եորքէն: Այս անունը բնաւ չեմ լսած բայց գիրքը գնած եմ:Գիրքը տպուած է ՝1970 ին՝ Տպարան Համազգային, Պէյրութ (Տակաւին «Վահէ Սէթեան» չէր մկրտուած):Ոչ կենսագրական ծանօթութիւն, ոչ նախաբան, ոչ ներածական: Կը կարդամ առաջին մասը՝ ՏՐՏՈՒՆՋՆԵՐ:« Իմ ժանրս չէ» կը մրթմրթամ, ես ինծի: Կը կարդամ երկրորդ մասը՝ ՏԱՂԵՐ : «Լաւ բաներ կան» , կը մտածեմ: « Ընթերցողն ալ ինծի պէս «տգէտ» թող չմնայ» կ'ըսեմ ու կը սկսիմ արտատպելու վարի մի քանի բանաստեղծութիւնները , ուր հեղինակը շօշափած է, ի միջի այլոց ինչպէս սէր, կարօտ,նաեւ համամարդկային նիւթեր: